کیچی مہنا
جنک=
لڑو لاڑو لڑو لڑو لاڑو لڑو
لڑو لاڑو لڑو لڑو لاڑو لڑو
منی جان من ءَ چہ دیر مرو
منی بے تو بگندئے ساْہ بْرو
بچک=
لڑو لاڑولڑو لڑولاڑو لڑو
لڑولاڑو لڑو لڑولاڑو لڑو
من دیر ترا چہ دیر نباں
من دیر چہ تئی منگیر نباں
جنک
منءَ کید نہ لوٹی سُہرءُ گڑی
منءَ گب ءُ تلاہ ءُ ھار گْوری
من کیچی نہ لوٹاں مہنایاں
منی جان مرو من تہنایاں
بچک
ترا چارت نباں بے کیدءُ کلپ
ترا ہر کس بگندی بُکو کلک
من ءَ وش نبیت او ساہ ءُ جگر
منی لوٹ ءُ تماھاں مان مہ تر
جنک
ترا نئیل آں روگ من درمُلک ءَ
منءَ ایوک کنئےتواے ھلک ءَ
وت ءَ پن جناں سہر رک کناں
منءَ شہرءِ جنک دل ترک کن انت
بچک
اے شہر ءِ جنکاں شیطا نیں
اے جود نہ دار انت دیمپانیں
اے کاڑ ءُ جنکاں گوش مدار
ترا یات بِہ بنت تئی کول ءُ کرار
جنک=
من مُشتگ وت ءَ را بوہ ءُ دُن
منی نازءُ اداھاں پُشت مجن
منی جان منارا بِل ءُ مرو
دل بےتوگنوکیں واب نہ رؤت
بچک=
تومُش نوں زباداں مُش شنکاں
اے دل نوں ترا پہ مئے چنکاں
منی نیکیں نشانی گون انت ترا
تو وھم ءُ ھیالاں ریچ زِر ءَ
جنک=
تو ماھے نہ نشت ئےگیشکورءَ
من گریتءُھڑیسک اِت زْور زْور ءَ
تئی نام نبشتہ دست ءِ سرا
تئی اکس ءِ کماتگ ھار گورءَ
بچک=
منی زْوت ءِ روَگ مجبوری منی
من ءَ آس دیان اِنت دوری منی
منی نام ءَ گور ءَ تاہید کن ئے
من ءَ واب ءِ تہا یا دید کن ئے
جنک=
تو زْوت روئے ءُ دیر کن ئے
منی دید ءُ سما ءَ کْور کن ئے
نوں جان منی سئےسال ءَ مہ نند
من ءَ یات بکن بے ھال ءَ مہ نند
بچک=
من زْوت رواں من کایاں زْوت
تئی ھُسن ءَ مہ لگات دنزءُ دُوت
تئی لئیب ءِ شپ ءَ بے ھیال نباں
تئی دْرجیں دپ ءَ بے ھیال نباں
جنک=
ترا جےکےجلالی کولءُ کسم
منءَ گیش مدئےنوں دردءُ الم
توسال ءِ سرا نوں بیار وت ءَ
من شوک کناں سینگار وت ءَ
بچک=
من ءَ کول ءُ کسم چو باز مدئے
من ءَ واس بدئے امباز بدئے
تو شوک بکن پُل داب ءِ تہا
تو بیا او منی بیا واب ءِ تہا
جےکے جلالی